Hoe lees ek die Bybel? Nuuskierigheid - www.bybelkennis.co.za
by Coen Slabber · Published 16/01/2016 · Updated 03/12/2015
“There are no experts in the company of Jesus. We are all beginners.” – Eugene Peterson
Howard Carter en ‘n paar werkmense het vir maande in die sand in Egipte gesoek na verskuilde kelders. Eendag ontdek hulle ‘n deur. Hulle sny ‘n klein gaatjie daarin en ontdek die wonderlikste dinge daarbinne. Dit was die grafkelder van die bekende koning Toetankamen.
Howard Carter het in Engeland grootgeword – ‘n swak en sieklike seun, maar hy was baie nuuskierig. Dit dryf hom later na die sand van Egipte. Skatte word nie deur terloopse soekers ontdek nie, maar deur toegewydes ontdekkers – mense wat gedryf word deurdat hulle glo dat daar verborge skatte is en dat dit die moeite werd in om baie tyd en energie te spandeer aan die soeke daarna..
So is dit ook met Bybelstudie. Die mense wat die skatte van God ontdek, is diegene wat deur geloof en nuuskierigheid gedryf word – en wat toegewy is om die werk te doen. Om sommer sou lukraak deur die Bybel te blaai, sal nie sy diepste skatte blootlê nie. Ons verlang nie na God as ons net toevallig na Hom loer nie. God nooi ons uit om na sy woord te luister, die dieptes te ontdek en sy skatte te vind. Hierdie sluit in ‘n diep en persoonlike gesprek.
Goeie joernaliste word deur nuuskierigheid gedryf en nie oor wat die publiek sal dink nie. Goeie wetenskaplikes met integriteit ondersoek die bewyse – maak nie saak wat die uiteinde is nie. Sommige mense is van nature nuuskierig. Hulle verbind maklik met mense, want hulle stel belang in mense en respekteer hulle. Hulle open die Bybel soos ‘n argeoloog wat vir ‘n skat grawe. Meeste mense moet egter kies om nuuskierig te wees. In Bybelstudie gaan dit oor geloof – die keuse om te glo dat daar goud daar is. Dit beteken jy respekteer vir God en dus ook sy woord. Ons moet sy woord diep in ons denke, gedagtes en hart ontvang.
Hoe doen ons dit? Hier is ‘n paar praktiese stappe.
Moenie haastig wees as jy die Bybel lees en bestudeer nie. Ons moet ook die kleiner gedeeltes lees en nie net die groot opvallende punte nie.
Maak asof jy dit nog nooit vantevore gelees het nie. Die verstaan van die Bybel is kumulatief oor ‘n leeftyd. Elke keer as jy ‘n gedeelte lees, lees dit vars, anders fokus jy net op dit wat jy vantevore onderstreep het.
Verstaan jou vlak van kundigheid. Ons moet staatmaak op kennis wat ons van mense om ons kry. Daarom is Bybelwoordeboeke, ensiklopedië en kommentare van groot belang. Ons moet egter nie net daardie kundiges met wie se siening ons saamstem, lees nie
Maar jou studie van die Bybel, gedrewe deur respek en nuuskierigheid, is en bly die kern van jou verstaan van die Bybel. Ja ons het kundiges nodig om besonderhede oor die geskiedenis, taal en kultuur in te vul, maar die grootste voordeel is wat ons kry deur studie en denke. Almal van ons kan dit doen.
Soos Carter kan ons almal na binne loer en wonderlike dinge sien.
Laaste 7 Dae: 5,357
Laaste 30: 23,664
Laaste 365 Dae: 466,068